open-index/open-wikipedia-markdown huggingface dataset:
ასქარ მამინი

**ასქარ უზაქბაიული მამინი** (; დ. 23 ოქტომბერი, 1965) — ყაზახეთის პრემიერ-მინისტრი 2019-2022 წლებში. ყაზახეთის პირველი ვიცე-პრემიერი 2016 წლის 9 სექტემბრიდან 2019 წლის 21 თებერვლამდე. 2008-2016 წლებში ყაზახეთის რკინიგზის პრეზიდენტი. 2008 წლიდან არის ყაზახეთის ყინულის ჰოკეის ფედერაციის პრეზიდენტი. 2019 წლის 21 თებერვლიდან 25 თებერვლამდე ყაზახეთის პრემიერ-მინისტრის მოვალეობის შემსრულებელი.

ნურ-სულთანის აკიმი 2006-2008 წლებში და ტრანსპორტისა და კომუნიკაციის მინისტრი დანიალ ახმეტოვის კაბინეტში, 2005-2006 წლებში. მამინი არის ყაზახეთის მმართველი პარტიის, ნურ-ოტანის წევრი.

ყაზახეთის პრემიერ-მინისტრი იყო 2019 წლის 25 თებერვლიდან. 2022 წლის 5 იანვარს ყაზახეთის პრეზიდენტმა, ყასიმ-ჟომართ თოყაევმა ქვეყანაში მიმდინარე მასობრივი საპროტესტო აქციების ფონზე მთავრობის გადადგომის შესახებ გადაწყვეტილებას ხელი მოაწერა. პრემიერ-მინისტრის მოვალეობის დროებით შემსრულებლად ალიხან სმაილოვი დაინიშნა.

## სქოლიო
კატეგორია:დაბადებული 23 ოქტომბერი
კატეგორია:დაბადებული 1965
კატეგორია:ყაზახეთის პრემიერ-მინისტრები
კატეგორია:ცოცხალი ადამიანები
დანიელ ზაგორაცი

**დანიელ ზაგორაცი** (დ. 7 თებერვალი, 1987) — ხორვატი ფეხბურთელი. ამჟამად თამაშობს ზაგრების „დინამოში“, მეკარის პოზიციაზე. კარიერის დიდი ნაწილი გატარებული აქვს „სპლიტში“. 

## ტიტულები
**სპლიტი**

* ხორვატიის მეორე საფეხბურთო ლიგა: 2009-10

**დინამო ზაგრები**

* ხორვატიის პირველი საფეხბურთო ლიგა: 2017-18,2018-19, 2019-20
* ხორვატიის საფეხბურთო თასი: 2016-17, 2017-18
* ხორვატიის საფეხბურთო სუპერთასი: 2019

## რესურსები ინტერნეტში
*

კატეგორია:ზაგრების დინამოს ფეხბურთელები
კატეგორია:დაბადებული 7 თებერვალი
კატეგორია:დაბადებული 1987
კატეგორია:ხორვატი ფეხბურთელები
კატეგორია:ცოცხალი ადამიანები
დირექტორიის წევრების სია

thumb|250პქ| III წლის კონსტიტუცია (22 აგვისტო 1795 წ.)
**აღმასრულებელი დირექტორია** () — საფრანგეთის პირველი რესპუბლიკის მთავრობა III წლის კონსტიტუციის მიხედვით, რომელიც მიიღო ეროვნულმა კონვენტმა 1795 წელს საფრანგეთის რევოლუციის დასკვნით ეტაპზე. დირექტორია არსებობდა 1795 წლის 26 ოქტომბრიდან (4 ბრიუმერი, IV წელი) 1799 წლის 9 ნოემბრამდე (18 ბრიუმერი, VIII წელი). დირექტორია შედგებოდა 5 წევრისაგან. დირექტორიის სხდომის ქვორუმი იყო 3 წევრი. აღმასრულებელი დირექტორიის კანდიდატები უნდა დასახელებულიყო ხუთასთა საბჭოს მიერ და აირჩეოდა უხუცესთა საბჭოს მიერ 5 წლის ვადით, ხელახალი არჩევის უფლების გარეშე. აღმასრულებელი დირექტორიის წევრი შეიძლებოდა ყოფილიყო მოქალაქე 40 წლის ასაკის ზევით, რომელიც უნდა ყოფილიყო საკანონმდებლო კორპუსის წარმომადგენელი, ან მინისტრი. დირექტორიის ყველა წევრს შეეძლო მორიგეობით ყოფილიყო დირექტორიის პრეზიდენტი სამი თვის განმავლობაში. დირექტორიის პრეზიდენტის თანამდებობა ცერემონიალური იყო და მის მფლობელს არანაირ დამატებით უფლებებს არ აძლევდა. პრეზიდენტი ინახავდა ბეჭედს, ეროვნულ დღესასწაულებზე გამოდიოდა სიტყვით და დირექტორიის გადაწყვეტილებებზე პირველი აწერდა ხელს. 

18 ბრიუმერის გადატრიალების შემდეგ (1799 წლის 9 ნოემბერი) დირექტორიას ჩამოერთვა ძალაუფლება, დამყარდა ახალი პოლიტიკური რეჟიმი (კონსულობა) ნაპოლეონ ბონაპარტის მეთაურობით.

## დირექტორიის წევრთა სია
ქვემოთ მოცემულ სიაში შედის დირექტორიის წევრები, რომლებიც დასახელებულია ამ ორგანოში მათი არჩევის მიხედვით.

## დირექტორიის შემადგენლობის ცვლილება
## დირექტორიის პრეზიდენტები
## სქოლიო
კატეგორია:საფრანგეთის რევოლუცია
ფლორინ ვლაიკუ

**ფლორიან ვლაიკუ** (დ. 26 ივლისი, 1986, ბუქარესტი) — რუმინელი მორაგბე. ბუქარესტის „სტიაუასა“ და რუმინეთის ნაკრების მორაგბე. რუმინეთის ნაკრებში ჩატარებული აქვს ყველაზე მეტი, 124 კეპი და ნაკრებისათვის მოპოვებული აქვს ყველაზე მეტი ქულა – 992. ნათამაშები აქვს 2007, 2011 და 2015 წლის რაგბის მსოფლიო ჩემპიონატებზე.

## რესურსები ინტერნეტში
* ItsRugby.co.uk

კატეგორია:რუმინელი მორაგბეები
კატეგორია:ცოცხალი ადამიანები
კატეგორია:ბუქარესტში დაბადებულები
ხაიამ მირზაზადე

**ხაიამ ჰადი-ოღლუ მირზაზადე** (; დ. 5 ოქტომბერი, 1935 — გ. 30 ივლისი, 2018) — საბჭოთა და აზერბაიჯანელი კომპოზიტორი, პროფესორი.

## ბიოგრაფია 
ხაიამ მირზაზადე ბაქოში 1935 წლის 5 ოქტომბერში ქალაქის ისტორიულ ნაწილში — იჩერი-შახერში დაიბადა. 1957 წელს აზერაბაიჯანის სახელმწიფო კონსერვატორია დაამთავრა. კარა კარაევის მოწაფე.

1957 წლიდან აზერბაიჯანის სახელმწიფო კონსერვატორიაში ასწავლიდა. 1969-დან 1983 წლამდე. — აზერაბიჯანის სახელმწიფო კონსერვატორიის კომპოზიციის კათედრის გამგე.

სიმფონიური და კამერული ნაწარმოებების, დრამატული სპექტაკლებისა და კინოფილმების მუსიკის, ლირიკული სიმღერების ავტორი. აზერბაიჯანის პრეზიდენტის 2000 წლის 7 ოქტომბერს განკარგულებით დაჯილდოვდა ორდენით „შოხტარი“. 2010 წლის 7 ოქტომბერს დაჯილდოვდა „ღირსების“ ორდენით. გარდაიცვალა 2018 წლის 30 ივლისს სიცოცხლი 82 წლის თავზე. ბაქოს მუსიკალურ აკადემიაში გამომშვიდობების შემდეგ დაკრძალეს საპატიო ხეივანში.

## სქოლიო 
კატეგორია:დაბადებული 5 ოქტომბერი
კატეგორია:დაბადებული 1935
კატეგორია:ბაქოში დაბადებულები
კატეგორია:გარდაცვლილი 30 ივლისი
კატეგორია:გარდაცვლილი 2018
კატეგორია:აზერბაიჯანის ღირსების ორდენის კავალრები
კატეგორია:აზერბაიჯანის დიდების ორდენის კავალრები
კატეგორია:აზერბაიჯანის სსრ-ის ხელოვნების დამსახურებული მოღვაწეები
კატეგორია:აზერბაიჯანის სსრ-ის სახელმწიფო პრემიის ლაურეატები
კატეგორია:ბაქოში გარდაცვლილები
ყასიმყიშლაყი

**ყასიმყიშლაყი** () — სოფელი აზერბაიჯანში ყუბა-ხაჩმაზის რეგიონის ყუბის რაიონში.  2009 წლის აღწერის მონაცემებით სოფელში ცხოვრობს   142 კაცი.  
## რესურსები ინტერნეტში
*Azərbaycan Respublikası Quba Rayon İcra Hakimiyyəti

## სქოლიო 
კატეგორია:ყუბის რაიონის სოფლები
კავთის წმინდა გიორგის ეკლესია (დიღომი)

**კავთის წმინდა გიორგის ეკლესია** — არქიტექტურული ძეგლი თბილისის სოფელ დიღომში, სოფლის განაპირას, სამხრეთით, მთავარ გზასთან. აგებულია XIX საუკუნეში.

ეკლესია დარბაზულია, შვერილაფსიდიანი, ნაგებია ქვიშაქვითა და რიყის ქვით. შესასვლელი სამხრეთიდანაა. დასავლეთის კარი გაუქმებულია. ეკლესიას ექვსი თაღოვანი სარკმელი აქვს: ერთი აფსიდშია, ორ-ორი ჩრდილოეთისა და სამხრეთის კედლებში, ერთი დასავლეთის კედელში, კარის თავზე. აფსიდის სარკმლის ორივე მხარეს ნიშებია. დარბაზი ხის კონსტრუქციის ცილინდრული კამარითაა გადახურული. ინტერიერი შელესილია. იატაკზე მოგებულია თლილი ქვის კვადრები. დასავლეთის ფასადზე კარის არქიტრავს ასრულებს არქივოლტი. არქიტრავის ზევით, სწორკუთხა ქვაზე ჯვრის რელიეფური გამოსახულებაა. ეკლესიას წრეთარგითა და ლილვით შედგენილი ლავგარდანი აქვს.

## ლიტერატურა
კატეგორია:თბილისის ეკლესიები
კატეგორია:XIX საუკუნის ეკლესიები
ჰილდეგარდ კნეფი

**ჰილდეგარდ კნეფი** (დ. 28 დეკემბერი, 1925, ულმი, გერმანია — 1 თებერვალი, 2002, ბერლინი, გერმანია) — გერმანელი მსახიობი, მომღერალი, სინქრონული მოსაუბრე, მწერალი. 

## ბიოგრაფია
დაიბადა ჰანს თეოდორ კნეფისა და ფრიდა აუგუსტა კნეფის ოჯახში, ულმში. 1926 წელს, სიფილისით გარდაიცვალა ჰილდეგარდის მამა და ოჯახი ბერლინში გადავიდა საცხოვრებლად. 

ჰილდეგარდი სამჯერ იყო დაქორწინებული: პირველად 1947-1953 წლებში, კურტ ჰირშზე. მეორედ, 1962-1976 წლებში ბრიტანელ მსახიობ დევიდ ქემერონზე, რომლისგანაც ერთადერთი ქალიშვილი, ქრისტინა ანტონია (დაიბადა 1968 წლის 16 მაისს, მიუნხენში) შეეძინა. მესამე ქორწინებაში, პაულ რუდოლფ ფრეიჰერთან, 1977-2002 წლებში, გარდაცვალებამდე იყო.

ჰილდეგარდმა კინო-კარიერა 1946 წელს დაიწყო, მას მოჰყვა არაერთი როლი ჰოლივუდში. მოგვიანებით კი გერმანული შანსონშიც სცადა ბედი და შემოქმედებითად აქტიური იყო თითქმის სიცოცხლის ბოლომდე.

ჰილდეგარდ კნეფი გარდაიცავალა 2002 წლის 1 თებერვალს, ბერლინში.

## რესურსები ინტერნეტში 
* ჰილდეგარდ კნეფის ოფიციალური ბიოგრაფია და ვებ-გვერდი
* ჰილდეგარდ კნეფის ფილმოგრაფია და ბიოგრაფია - Filmportal.de
* ინტერვიუ ჰილდეგარდ კნეფთან, 1995
* 

## სქოლიო
კატეგორია:გერმანელი მომღერლები
კატეგორია:გერმანელი მსახიობები
კატეგორია:დაბადებული 1925
კატეგორია:დაბადებული 28 დეკემბერი
კატეგორია:გარდაცვლილი 2002
კატეგორია:გარდაცვლილი 1 თებერვალი
კატეგორია:დაბადებული 12 თებერვალი
კატეგორია:ბერლინში გარდაცვლილები
პიტერ ადოლფ კარსტენი

**პიტერ ადოლფ კარსტენი** (; დ. 16 თებერვალი, 1834 — გ. 22 მარტი, 1917) — ფინელი ბოტანიკოსი და მიკოლოგ-სისტემატიკოსი, პროფესორი, „ფინური მიკოლოგიის მამა“.

მისი სტანდარტული ბოტანიკური შემოკლებაა **P.Karst**.

## ბიოგრაფია 
დაიბადა 1834 წლის 16 თებერვალს ქალაქ მერიმასკუში (სამხრეთი ფინლანდია), ავგუსტ კარსტენისა და მისი მეუღლის, ლოვიზა გრამბერგის ოჯახში.

სკოლის დასრულების შემდეგ სწავლობდა ჰელსინკის უნივერსიტეტში ფიზიკა-მათემატიკის განხრით. 1856 წელს მიიღო ფილოსოფიის დოქტორის ხარისხი.

ცხოვრების უმეტესი ნაწილი კარსტენმა ფინლანდიაში გაატარა, სადაც დაკავაებული იყო ტურკუს გარშემო არსებული სოკოების შესწავლით. 

1864 წლიდან კარსტენი ბოტანიკას ასწავლიდა მუსტიალას აგრონომიულ ინსტიტუტში. 1908 წელს საცხოვრებლად ფორსაში გადავიდა. გარდაიცვალა იქვე, 1917 წლის 22 მარტს.

ფინეთში, „ფინეთის მიკოლოგიური საზოგადოება“ გამოსცემს საერთაშორისო მიკოლოგიურ ჟურნალს „Karstenia“, რომელსაც სახელი პიტერ კარსტენის პატივსაცემად ეწოდა.

## ნაშრომები 
* „Fungi Fenniae exsiccati“ (1861—1870)
* „Monographia Pezizarum Fennicarum“ (1869)
* „Monographia Ascobolorum Fenniae“ (1870—1876)
* „Mycologia Fennica“ (1871—1879)
* „Symbola ad Mycologiam Fennicam“ (с 1871)
* „Agaricineae Rossiae, Finlandiae et Scandinaviae“ (1879—1882)
* „Hymenomycetes Fennict. enumerati“ (1881)
* „Finlands Rost. och Brandsvampar“ (1884)

## ლიტერატურა 
* Stafleu F. A., Cowan R. S. Taxonomic Literature : [ინგლ.]. — Ed. 2. — Utrecht, The Hague, 1979. — Vol. II: H—Le. — P. 502—506. — 991 p. — ISBN 90-313-0343-7. — doi:10.5962/bhl.title.48631.

## რესურსები ინტერნეტში 
*პიტერ ადოლფ კარსტენი — გერმანიის ეროვნული ბიბლიოთეკა
* Harri Harmaja: P. A. Karsten  

## სქოლიო
კატეგორია:ფინელი მიკოლოგები
კატეგორია:ფინელი ბოტანიკოსები
მოწითალო-მურა ტრიქოლომა

**მოწითალო-მურა ტრიქოლომა** () — ტრიქოლომას გვარის სოკო ტრიქოლომასებრთა ოჯახისა, რომლის გავრცელების არეალი მოიცავს აზიას, ევროპასა და ჩრდილოეთ ამერიკას.

ერთი წყარო მას შხამიან ან არსაჭმელ სოკოდ მიიჩნევს, ხოლო მეორე წყარო — საჭმელად ვარგისად. 

სოკო პირველად აღწერა შვედმა მიკოლოგმა ელიას მაგნუს ფრისმა 1818 წელს როგორც *Agaricus ustalis*. მიმდინარე ბინომიალური სახელწოდება მიანიჭა გერმანელმა მიკოლოგმა პაულ კუმერმა 1871 წელს.

**სამეცნიერო სინონიმები**:
* 
* 
* 
* 
* 

## აღწერა
ქუდის დიამეტრი – 3-8 სმ, განიერზარისებრია, შემდგომში — ამობურცული, ლორწოვანი ზედაპირით, სადა, მოწითალო ან წაბლისფერ-მურა. სიბერეში ან გაშრობის შემდეგ ნაყოფსხეული შავდება.

ჰიმენოფორი — ფირფიტებიანი, ფირფიტები შეზრდილია ან ამოკვეთილი, მოთეთრო, ახასიათებს მურა ლაქები, მომწიფებისას მუქდება.
 
ფეხის სიგრძე — 4-6 სმ, სისქე — 1-1,5 სმ, ცილინდრულია, ზოგჯერ ძირში დაწვრილებული, მთლიანი, მოთეთრო, შეზრდილია სიგრძივი მოწითალო-მურა ბეწვებით.

რბილობი — თეთრია, დაზიანებისას ოდნავ ყავსიფერდება. ახასიათებს ფქვილის სუნი და მომწარო გემო. 

სპორები – 5-7x3-5 მკმ, კვერცხისებრი, სადა, უფერული.

## გავრცელება და ეკოლოგია
იზრდება ნიადაგზე, ფოთლოვან და შერეულ ტყეებში, ასევე პარკებში, მხოლოდ მუხის ქვეშ.

გავრცელების არეალი მოიცავს აზიას, ევროპასა და ჩრდილოეთ ამერიკას.

**სეზონი** — ზაფხულ-შემოდგომით.

## მსგავსი სახეობები

Paxillus involutus G3.JPG|*Paxillus involutus*
Tricholoma acerbum 512577.jpg|*Tricholoma acerbum* 
Tricholoma albobrunneum a1 (3).JPG|*Tricholoma albobrunneum*
2014-11-27 Tricholoma fracticum (Britzelm.) Kreisel 493454.jpg|*Tricholoma batschii*
Tricholoma fucatum (Fr.) P. Kumm 72222.jpg|Tricholoma fucatum 
Tricholoma fulvum a1 (2).jpg|*Tricholoma fulvum*
Tricholoma imbricatum (8014853811).jpg|*Tricholoma imbricatum* 
Tricholoma pessundatum 176487.jpg|*Tricholoma pessundatum*
Tricholoma populinum 1129830.jpg|*Tricholoma populinum*
Tricholoma portentosum 181316.jpg|*Tricholoma portentosum* 
Tricholoma saponaceum.jpg|*Tricholoma saponaceum*
Tricholoma sejunctum (5038410748).jpg|*Tricholoma sejunctum*
Tricholoma stans 1138956.jpg|*Tricholoma stans*
Tricholoma ustaloides Romagn 692976.jpg|*Tricholoma ustaloides*
Tricholoma vaccinum a2 (1).JPG|*Tricholoma vaccinum* 

## გამოყენება
წყაროთა ერთი ნაწილი მას შხამიან ან არასაჭმელ სოკოდ მიიჩნევს, ხოლო წყაროთა მეორე ნაწილი კი — საჭმელად.

იაპონიაში სადაც მისგან მოწამვლის შემთხვევები საკმაოდ გავრცელებულია, იაპონელმა მეცნიერებმა მასში ტოქსიკური ნივთიერება აღმოაჩინეს, რომელიც იწვევს საჭმლის მომნელებელი სისტემის მოშლას, ღებინებასა და დიარეას.

## გალერეა

ფაილი:Brandiger Ritterling Tricholoma ustale.jpg
ფაილი:Tricholoma ustale - Burnt Knight (50244100632).jpg
ფაილი:Tricholoma ustale (2).JPG
ფაილი:Tricholoma ustale (36817993253).jpg
ფაილი:Tricholoma ustale (32).JPG
ფაილი:Tricholoma.ustale2.-.lindsey.jpg

## ლიტერატურა
*

## რესურსები ინტერნეტში
*

*

## სქოლიო
კატეგორია:ტრიქოლომა
კატეგორია:არასაჭმელი სოკოები
როლფ ზინგერი

**როლფ ზინგერი** (; დ. 23 ივნისი 1906, შლირზე — გ. 18 იანვარი 1994, ჩიკაგო) — გერმანული წარმოშობის ბოტანიკოსი და მიკოლოგი, ბიოლოგიის მეცნიერებათა დოქტორი. ბუენოს-აირესისა და ტუკუმანის უნივერსიტეტების პროფესორი. XX საუკუნის ერთ-ერთი ყველაზე გავლენიანი მიკოლოგი.

მოღვაწეობდა დასავლეთ ევროპის ქვეყნებში, საბჭოთა კავშირში, აშშ-ში, არგენტინასა და ჩილეში. ზინგერმა შეიმუშავა ფირფიტოვან სოკოთა სისტემა, გამოსცა შრომები ენტომიკოლოგიაში, აღწერა დაახლოებით 2450-მდე ახალი სახეობის სოკო. ზინგერის კოლექციები ინახება 42 ქვეყნის ჰერბარიუმებში. ავტორია 400-მდე პუბლიკაციისა.

მისი სტანტარტული საავტორო ბოტანიკური შემოკლებაა **Singer**.

## ნაშრომები
*Singer R. Mushrooms and Truffles. Botany, Cultivation and Utilization. — New York: Interscience Publishers, 1961.
*Singer R. Mycoflora Australis. — Cramer, 1969.
*Singer R. The Agaricales in modern taxonomy. — Koenigstein: Koeltz Sci. Books, 1986. — ISBN 3-87429-254-1.
*Bondarzew A., Singer R. Zur Systematik der Polyporaceen // Ann. mycol.. — 1941. — № 1. — P. 43—65.
*Бондарцев А.С., Зингер Р. А. К естественной системе трутовых грибов // Сов. ботан.. — 1943. — № 1. — P. 29—43.
*Бондарцев А.С., Зингер Р. А. Руководство по сбору высших базидиальных грибов для научного их изучения // Тр. ботан. ин-та АН СССР. — 1950. — С. 499—543.

## რესურსები ინტერნეტში
*როლფ ზინგერი — გერმანიის ეროვნული ბიბლიოთეკა
*როლფ ზინგერი  — Fieldmuseum.org

## სქოლიო
კატეგორია:გერმანელი ბოტანიკოსები
კატეგორია:გერმანელი მიკოლოგები
ნიკა ნინუა

**ნიკა ნინუა** (დ. 22 ივნისი, 1999, თბილისი) — ქართველი ფეხბურთელი, თბილისის „დინამოს“ ნახევარმცველი.

## საკლუბო კარიერა
თბილისის „დინამოს“ ახალგაზრდა ფეხბურთელი ძირითად გუნდში 2016–17 წლების სეზონში დაწინაურდა.

### პაოკი
2020 წლის 14 აგვისტოს, „პაოკმა“ დააანონსა ნინუას გაფორმების შესახებ, ნინუამ ხელი მოაწერა კონტრაქტს 2024 წლის ზაფხულამდე. ქართულ წყაროებზე დაყრდნობით თბილისის „დინამომ“ ტრანსფერის სანაცვლოდ €850 000 მიიღო.

## სანაკრებო კარიერა
ნინუას ნათამაშები აქვს საქართველოს 17 და 19-წლამდე ახალგაზრდულ ნაკრებებში. 2018–2019 წლებში 12 მატჩი ჩაატარა საქართველოს 21-წლამდე ფეხბურთელთა ნაკრებში.

## რესურსები ინტერნეტში
*

## სქოლიო
კატეგორია:დაბადებული 22 ივნისი
კატეგორია:დაბადებული 1999
ნიკა
კატეგორია:ცოცხალი ადამიანები
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:თბილისში დაბადებულები
კატეგორია:თბილისის დინამოს ფეხბურთელები
კატეგორია:საბერძნეთის სუპერლიგის ფეხბურთელები
კატეგორია:სალონიკის პაოკის ფეხბურთელები
მარკ როკა

**მარკ როკა** (დ. 26 ნოემბერი, 1996) — ესპანელი ფეხბურთელი. თამაშობს ბუნდესლიგის კლუბ მიუნხენის „ბაიერნში“, ცენტრალური ნახევარმცველის პოზიციაზე.

კარიერა დაიწყო „ესპანიოლში“, 121 ჩატარებული შეხვედრისა და ლა ლიგაში გატარებული ოთხი სეზონის შემდეგ, 2020 წლის ოქტომბერში შეუერთდა მიუნხენის „ბაიერნს“.

როკამ ესპანეთის 21 წლამდე ფეხბურთელთა ნაკრებთან ერთად 2019 წელს მოიგო ევროპის 21 წლამდე ფეხბურთელთა ჩემპიონატი.

## რესურსები ინტერნეტში
*

კატეგორია:დაბადებული 26 ნოემბერი
კატეგორია:დაბადებული 1996
კატეგორია:ესპანელი ფეხბურთელები
კატეგორია:ესპანიოლის ფეხბურთელები
კატეგორია:მიუნხენის ბაიერნის ფეხბურთელები
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
კატეგორია:ესპანეთში დაბადებულები
დიღმის წმინდა მარინეს ეკლესია

**დიღმის წმინდა მარინეს ეკლესია** — არქიტექტურული ძეგლი თბილისის სოფელ დიღომში. მიეკუთვნება გვიანდელ ფეოდალურ ხანას. XIX საუკუნეში იგი გადაუკეთებიათ.

ეკლესია დარბაზულია, ნაგებია აგურით და მთლიანად შელესილი ყოფილა. შესასვლელი სამხრეთიდანაა. კარი გარედან გადახურულია არქიტრავით, შიგნიდან, ნახევარწრიული თაღით. აღმოსავლეთით ღრმა ნახევარწრიული აფსიდია. გრძივ კედლებზე ერთსაფეხურიანი პილასტრებია, რომლებსაც ეყრდნობა შეისრული საბჯენი თაღები. პილასტრებს შორის გადაყვანილი ნახევარწრიული დეკორატიული თაღები ღრმა ნიშებს ქმნის. სამხრეთის კლდეში სამი ფართო სარკმელია, აღმოსალვეთსა და დასავლეთში კი თითო.

აღმოსავლეთ ფასადზე, საკურთხევლის ორივე მხარეს ორი დაბალი სამკუთხა ნიშია, რათა კონქური სათაურები მთლიანად ქვისგანაა გამოკვეთილი. ეკლესიას აგურის ორი რიგისაგან შედგენილი ლავგარდანი აქვს.

## ლიტერატურა
კატეგორია:თბილისის ეკლესიები
უტარაკჰანდის წყალდიდობა (2021)

**უტარაკჰანდის წყალდიდობა** — 2021 წლის 7 თებერვალს იუნესკოს მსოფლიო მემკვიდრეობის ძეგლის ნანდა-დევის ეროვნული პარკის მიდამოებში (ინდოეთი, უტარაკჰანდის შტატი) მომხდარი ბუნებრივი კატასტროფა. სავარაუდო გამომწვევ მიზეზებად დასახელდა ზვავი, მეწყერი ან მყინვარული ტბის გარღვევა. ძირითად მიზეზად კი მყინვარიდან დიდი ზომის ნაწილის მოწყვეტა სახელდება, რასაც შეეძლო გამოეწვია ზემოთ ჩამოთვლილი მოვლენები. მყინვარის მოწყვეტას უკავშირებენ ტემპერატურის მომატებას ან ძლიერ ნალექებს. დაანგრია ორი მშენებარე ჰიდროელექტროსადგურის კაშხალი. დაღუპულებს, დაკარგულებსა და დაშავებულებს შორის უპირატესად ამ მშენებლობაზე დასაქმებული ადამიანები არიან, მათ შორისაა კაშხლის გვირაბში მოყოლილები. ბოლო მონაცემებით, დაიღუპა 72 ადამიანი, 200-მდე კი დაკარგულად ითვლება.

## სქოლიო 
კატეგორია:წყალდიდობები ინდოეთში
კატეგორია:2021 წლის წყალდიდობები
კამები

მინი|კამები შოტლანდიაში
მინი|კამები აშშ-ში
მინი|კამები
**კამები** () — ფლუვიოგლაციალური დახარისხებული მასალით აგებული გლუვი ზედაპირისა და ციცაბო ფერდობების მქონე, უმეტესად წაგრძელებული ფორმის ბორცვები და სერები. საშუალო სიმაღლე 6–12 მ, მაქსიმალური 30 მ. ვრცელდება უკანასკნელი კონტინენტური მყინვარების მოქმედების ზოლში.

კამები უწესრიგოდაა მიმოფანტული მომრგვალო კონუსისებრი, ხშირად ბრტყელმწვერვალიანი ბორცვების სახით, რომელიც არასდროს სცდება განსაზღვრულ დონეს. დაყოფილია დადაბლებებით, ზოგჯერ ტბებით დაკავებული გაუდინარი ქვაბულების სახით. ბორცვების კალთები ჩვეულებრივ ციცაბოა — 45°-მდე. აგებულია ტბიური ტიპის ჰორიზონტული და დიაგონალური შრეებრიობით — დახარისხებული ხრეშით, ქვიშებითა და ქვიშნარით. ხშირად შრეებრიობა კალთების ზედაპირის გადაკვეთის სიახლოვეს მიკრონასხლეტებითაა დარღვეული. კამები გვხვდება განცალკევებულად ან ჯგუფურად. 

რიჩარდ ფოსტერ ფლინტის თეორიის მიხედვით, კამები წარმოიქმნება კონტინენტური მყინვარების კიდესთან დეგლაციაციის პირობებში. აქ წარმოიქმნება ვეებერთელა მონაკვეთები და მკვდარი ყინულის ბელტები, რომელთა დნობის დროს მორენული მასალა ირეცხება და ხარისხდება. თიხოვანი ნაწილები წყლის ნაკადებს გამოაქვთ, ხოლო ქვიშები და კენჭნარი ილექება მკვდარი ყინულის ბელტების შუალედში — ყინულოვან ტბებსა და მღვიმისებურ მყინვარისშიგა არხებსა და ნაპრალებში, რომლებიც მკვდარი ყინულის სხეულში წარმოიქმნება. ყინულის დადნობისა და მყინვარული ტბების დონის დავარდნის შედეგად ყინულისა და მორენის ზედაპირზე არათანაბრად დალექილი ქვიშიანი მასალა, თანდათან იღებს უწესრიგო ბორცვიანი რელიეფის სახეს. ზოგჯერ კამები წარმოქმნიან ვრცელ ბორცვიან არეებს ან კამურ, ბოლომორენული ტიპის მოზრდილ სერებს, რომლებიც განლაგებულია უკუმხევი მყინვარის კიდის პარალელურად, მაგალითად, სერი ცაცხვის მთები ქალაქ ლუგიდან დასავლეთით.  

კამების ჭრილში გვხვდება მორენული ლინზები და დიდი ყინულწახნაგები. ხშირად კამები ციცაბო საფეხურებს ესაზღვრება, მიწისზედა მყინვარული კონტაქტის კალთებს, მომიჯნავე ვაკეებთან ერთად. კამები ფართოდაა გავრცელებული ფენოსკანდიის უკანასკნელი გამყინვარების ფარგლებში, მყინვარული კიდური წარმონაქმნების კომპლექსებში — რუსეთის ევროპულ ნაწილში (კარელია, ლენინგრადის ოლქი), ლატვიაში, ლიეტუვაში, ესტონეთში, პოლონეთში, გერმანიაში და სხვა.  

## სქოლიო
კატეგორია:გლაციოლოგია
ყაჩრაში

**ყაჩრაში** () — სოფელი აზერბაიჯანში ყუბა-ხაჩმაზის რეგიონის ყუბის რაიონში.  2009 წლის აღწერის მონაცემებით სოფელში ცხოვრობს  2316 კაცი.  
## რესურსები ინტერნეტში
*Azərbaycan Respublikası Quba Rayon İcra Hakimiyyəti
*
## სქოლიო 
კატეგორია:ყუბის რაიონის სოფლები
სინინის სტადიონი

**სინინის სტადიონი** — საფეხბურთო სტადიონი სინინში, ჩინეთში. მისი ტევადობაა 40 000. ძირითადად გამოიყენება საფეხბურთო შეხვედრებისათვის.

## რესურსები ინტერნეტში
* emporis.com

კატეგორია:ჩინეთის საფეხბურთო სტადიონები
თავრიზის სამინიატიურო სკოლა

**თავრიზის სამინიატიურო სკოლა** — მინიატიურის ერთ-ერთი სკოლა შუა საუკუნეების ირანში, თავრიზში. მისი ადრინდელი ნაწარმოებები მიეკუთვნება XIII საუკუნის ბოლოს და XIV საუკუნის დასაწყისს, როცა რაშიდ ალ-დნმა თავრიზში თავი მოუყარა მხატვრებს და კალიგრაფებს მანუსკრიპტების გადასაწერად და შესამკობად. XIV საუკუნის 30-იან წლებში შეიქმნა შაჰნამეს უნიკალური მინიატურები. სკოლა აღორძინდა 1512-1548 წლებში თავირიზის ირანის დედაქალაქად გამოცხადების შემდეგ. სკოლამ განსაკუთრებულ წარმატებას მიაღწია შაჰ თამაზ I-ის მმართველობის დროს. ამ პერიოდში ჩამოყალიბდა თავრიზის სკოლის საკუთარი სტილი.

## ლიტერატურა
კატეგორია:ირანული კულტურა
ზუბი

**ზუბი** შეიძლება აღნიშნავდეს:
*ზუბი  — სოფელი ცაგერის მუნიციპალიტეტში
*ზუბი  — სოფელი ხობის მუნიციპალიტეტში (ახალხიბულის ადმინისტრაციული ერთეული)
*ზუბი  — სოფელი ხობის მუნიციპალიტეტში (საჯიჯაოს ადმინისტრაციული ერთეული)
თულარი (მრავალმნიშვნელოვანი)

**თულარი** შეიძლება აღნიშნავდეს:

*თულარი — სოფელი საქართველოში, საგარეჯოს მუნიციპალიტეტში
*თულარი — სოფელი აზერბაიჯანში, ყუბის რაიონში
უხუს ოლიმპიური სტადიონი

**უხუს ოლიმპიური სტადიონი** — საფეხბურთო სტადიონი უხუში, ჩინეთში. მისი ტევადობაა 40 000. სტადიონი გაიხსნა 2002 წელს.

## რესურსები ინტერნეტში
* worldstadiums.com 

კატეგორია:ჩინეთის საფეხბურთო სტადიონები
მემედ ჭყონია

**მემედ ჭყონია** (დ. 1860, ქობულეთი — გ. 1940, ქობულეთი) — ქართველი პოეტი და სახალხო მთქმელი. 

## ბიოგრაფია
ახლო ურთიერთობა ჰქონდა აკაკი წერეთელთან, ნიკო ნიკოლაძესთან, სერგეი მესხთან, თედო სახოკიასთან და სხვა. თხზავდა სოციალ-პოლიტიკურ, შრომით, საწესჩვეულებო ლექსებს. პოპულარობით სარგებლობდა მისი პატრიოტული ლექსები, რომლებშიც ეწინააღმდეგებოდა პანთურქიზმსა და პანისლამიზმს. იგი ეწეოდა საქართველოს ისტორიის, ქართული კულტურისა და საგანმანათლებლო იდეების პროპაგანდას, ხელს უწყობდა მუსლიმ ქართველებში ეროვნული თვითშეგნების ამაღლებას. 

## ლიტერატურა
**ახვლედიანი ხ.*, „ნარკვევები საქართველოს ისტორიიდან“, ბათუმი, 1978
**ახვლედიანი ხ.*, „სამხრეთ საქართველოს განთავისუფლებისთვის მებრძოლნი“, ბათუმი, 1972
**ახვლედიანი ხ.*, „საბჭოთა ხელისუფლების დამყარება აჭარაში 1917-1921“, ბათუმი, 1971
**ქურიძე შ.*, „მხატვრული სიტყვის განვითარება აჭარაში“, ბათუმი, 1970

## რესურსები ინტერნეტში
კატეგორია:ქართველი პოეტები
კატეგორია:დაბადებული 1860
კატეგორია:გარდაცვლილი 1927
კატეგორია:ქობულეთში დაბადებულები
სერთენგი

**სერთენგი** () — სოფელი აზერბაიჯანში ყუბა-ხაჩმაზის რეგიონის ყუბის რაიონში. 

## რესურსები ინტერნეტში 
*

კატეგორია:ყუბის რაიონის სოფლები
სოჰუბი

**სოჰუბი** () — სოფელი აზერბაიჯანში ყუბა-ხაჩმაზის რეგიონის ყუბის რაიონში. მოსახლეობის რაოდენობა —  993 კაცი. 

## რესურსები ინტერნეტში 
*

კატეგორია:ყუბის რაიონის სოფლები
პიშმა

**პიშმა** () — მდინარე რუსეთში, სვერდლოვსკისა და ტიუმენის ოლქებში; ტურის (ობის აუზი) მარჯვენა შენაკადი. სიგრძე 603 კმ, აუზის ფართობი 19,7 ათასი კმ². სათავეს იღებს ურალის აღმოსავლეთ კალთებზე, მიედინება იმიერურალეთის ვაკეზე და დასავლეთ ციმბირის ვაკის დასავლეთ განაპირა მხარეს. უპირატესად იკვებება თოვლის წყლით (60%). წყალდიდობა ახასიათებს აპრილიდან მაისამდე, ზაფხულში წვიმების დროს წყალმოვარდნა იცის. წყლის საშუალო ხარჯია 34 მ³/წმ, უდიდესი — დაახლოებით 1300 მ³/წმ, უმცირესი — დაახლოებით 2 მ³/წმ. იყინება ნოემბრის პირველ ნახევარში, ყინულძვრა აპრილის მეორე ნახევარშია. გამოიყენება ხე-ტყის დასაცურებლად და სამრეწველო წყალმომარაგებისათვის. პიშმაზე მდებარეობს სამი წყალსაცავი და ქალაქები: სუხოი-ლოგი, კამიშლოვი, ტალიცა.

## სქოლიო 
კატეგორია:სვერდლოვსკის ოლქის მდინარეები
კატეგორია:ტიუმენის ოლქის მდინარეები
იმიერურალეთის ვაკე

**იმიერურალეთის ვაკე** (), *იმიერურალეთის პენეპლენი* — ვაკე რუსეთში. მოიცავს შუა და სამხრეთ ურალის აღმოსავლეთ მთისწინეთებს. სიგანე ჩრდილოეთ ნაწილში — 100 კმ-მდე, სამხრეთში — 200 კმ-ზე მეტი. სიმაღლე 200–300 მეტრია, ცალკეული მთებისა — 500–600 მეტრი. სუსტადაა დახრილი აღმოსავლეთით, ამავე მიმართულებით მიედინებიან მდინარეები პიშმა, ისეტი, მიასი და სხვ. აგებულია პალეოზოური ასაკის ამოფრქვეული, დანალექი და მეტამორფული ქანებით; ბევრია გრანიტი. იმიერურალეთის ვაკეზე მრავალი ტბაა (აიატის, სინარა, ჩებარქოლი და სხვ.). ჩრდილოეთ ნაწილში ტაიგის ტყეებია, არის ჭაობებიც, სამხრეთში — ნაირბალახიანი და კორდიან-მარცვლეულიანი სტეპები.

## იხილეთ აგრეთვე 
* იმიერურალეთი

## სქოლიო 
კატეგორია:რუსეთის ვაკეები
ბრინჯაოსფერი დათვისსოკო

**ბრინჯაოსფერი დათვისსოკო** () — ბოლეტუსის გვარის სოკო, ბოლეტუსისებრთა ოჯახისა. ზოგჯერ მიიჩნევა დათვისსოკოს ნაირსახეობად.

ერთ-ერთ ძვირფას საჭმელ სოკოდ ითვლება. იხმარება ახალი, გამხმარი, დამწნილებული და დამუჟუჟებული. გავრცელების არეალი მოიცავს ევროპას, ჩრდილოეთ ამერიკასა და ჩრდილოეთ აფრიკას. იზრდება ზაფხულ-შემოდგომით ფოთლოვან ტყეებში (მუხა, რცხილა, წაბლი, წიფელი), უპირატესობას ანიჭებს თბილ კლიმატს.

სოკო პირველად აღწერა ფრანგმა მიკოლოგმა პიერ ბიულიარმა 1789 წელს როგორც *Boletus aereus*.

**სამეცნიერო სინონიმები**
*
* *Tubiporus edulis* subsp. *aereus* (Bull.) Maire (1937)
* *Boletus edulis* f. *aereus* (Bull.) Vassilkov (1966)
* *Boletus aereus* var. *squarrosus* De Rezende Pinto (1940)
* *Boletus mamorensis* Redeuilh (1978)

## აღწერა 
ქუდის დიამეტრი — 15–30 სმ-მდე აღწევს. ხორციანი, მკვრივი, თავდაპირველად თითქმის სფეროსებრია, გადაბერებულ სოკოებს ბრტყლად ამოზნექილი ან გაშლილი. კანი გლუვი, ხავერდოვანი, ზოგჯერ მარცლოვანი ან დაფარულია წვრილი ნაპრალებით. მუქი ფერისაა, მოყავისფრო-მურა, ნორჩობაში თითქმის შავია.

რბილობი — თეთრი, დაზიანებისას ფერს არ იცვლის, მკვრივია, ტყის თხილის მსგავსი სასიამოვნო მძაფრი სუნითა და მოტკბო რბილი გემოთი.

სოკო შეყვანილია ჩეხეთის, გერმანიის, დანიის, ლიეტუვის, ნორვეგიის, მონტენეგროს, პოლონეთისა და ნიდერლანდების გადაშენების პირას მყოფი სახეობების ნუსხაში.

**სეზონი:** ივლისი — ოქტომბერი.

## მსგავსი სახეობები

ფაილი:Vrbenské rybníky - Boletus aestivalis 01.jpg|*Boletus reticulatus*
ფაილი:Boletus edulis (2).jpg|*Boletus edulis*
ფაილი:Boletus pinophilus3.JPG|*Boletus pinophilus*
ფაილი:Hořčák08086.JPG|*Tylopilus felleus*
ფაილი:Hřib hnědý.jpg|*Imleria badia*
ფაილი:Ruby Bolete (Boletus rubellus).jpg|*Hortiboletus rubellus*

## კვებითი ღირებულება  
ერთ-ერთ ძვირფას საჭმელ სოკოდ ითვლება. მეტად დაფასებულია სამხრეთ იტალიაში. მაღალი გემოვნური თვისებების გამო, მას ზოგიერთები დათვისსოკოზე () მაღლაც კი აყენებენ.

იხმარება ახალი, გამხმარი, დამწნილებული და დამუჟუჟებული. გახმობის შემდეგ მისი გემო და არომატი კიდევ უფრო ძლიერდება. მცირე რაოდენობის გამშრალ ბრინჯაოსფერ დათვისსოკოს შეუძლია ნაკლებად არომატული სოკოებისგან მომზადებული კერძის გემოს გაუმჯობესება.

## გალერეა

ფაილი:Boletus aereus 22995194.jpg
ფაილი:Boletus aereus 437478.jpg
ფაილი:Boletus aereus1.jpg
ფაილი:Boletus aereusBG crop.jpg
ფაილი:Boletus aereus -italy-lazio(vt)-02.JPG|
ფაილი:Aereus.JPG
ფაილი:BOLETUS AEREUS Bull. (9106875143).jpg
ფაილი:Aereusisle.jpg

## ლიტერატურა 
* 
* 
* 
* 

## რესურსები ინტერნეტში
*
*

## სქოლიო 
კატეგორია:ბოლეტუსისებრნი
კატეგორია:საჭმელი სოკოები
შარლოტ სალვაი

**შარლოტ სალვაი ტაბისმასმასი** (დ. 24 აპრილი, 1963) — ვანუატუელი პოლიტიკოსი და ყოფილი ბუღალტერი. ვანუატუს პრემიერ-მინისტრი 2016-2020 წლებში. 2002 წლიდან არის ვანუატუს პარლამენტის წევრი.

## რესურსები ინტერნეტში
* ბიოგრაფია ვანუატუს პარლამენტის საიტზე 

კატეგორია:დაბადებული 24 აპრილი
კატეგორია:დაბადებული 1963
კატეგორია:ვანუატუს პრემიერ-მინისტრები
კატეგორია:ცოცხალი ადამიანები
ჩაოხუს სტადიონი

**ჩაოხუს სტადიონი** — საფეხბურთო სტადიონი ჩაოხუში, ჩინეთში. მისი ტევადობაა 30 000. სტადიონი გაიხსნა 2012 წელს.

## რესურსები ინტერნეტში
* cafe.daum.net

კატეგორია:ჩინეთის საფეხბურთო სტადიონები
ხუაინანის სტადიონი

**ხუაინანის სტადიონი** — საფეხბურთო სტადიონი ხუაინანში, ჩინეთში. მისი ტევადობაა 40 868. სტადიონი გაიხსნა 2019 წელს.

## რესურსები ინტერნეტში
* http://wenwen.soso.com/z/q179899985.htm(http://wenwen.soso.com/z/q179899985.htm)

კატეგორია:ჩინეთის საფეხბურთო სტადიონები
ხუაინანი

**ხუაინანი** () — ქალაქი-პრეფექტურა ჩინეთში. მდებარეობს ანხოის პროვიცნციაში. 

## ჰავა 
## რესურსები ინტერნეტში 
* 
* ხუაინანის მთავრობის საიტი 
* 

## სქოლიო 
კატეგორია:ანხოის ქალაქები
ზაურალსკი

**ზაურალსკი** () — დაბა რუსეთში, ჩელიაბინსკის ოლქში. მდებარეობს ქალაქ ემანჟელინსკიდან 7 კმ-ში. 7274 მცხოვრები (2020). დაბაში არის რკინიგზის სადგური („ემანჟელინსკი“) ჩელიაბინსკ – ტროიცკის ხაზზე. მოქმედებს ტრაქტორების ნაწილების ქარხანა, რომელიც უშვებს სათადარიგო და სავალ ნაწილებს ჩელიაბინსკის სატრაქტორო ქარხნისათვის.

## სქოლიო 
კატეგორია:ჩელიაბინსკის ოლქის დაბები
ხაში (მრავალმნიშვნელოვანი)

**ხაში** შეიძლება აღნიშნავდეს:

*ხაში —  ცხელი წვნიანი კერძი 
*ხაში — სოფელი აზერბაიჯანში, ყუბის რაიონში
უჩგუნი

**უჩგუნი** () — სოფელი აზერბაიჯანში ყუბა-ხაჩმაზის რეგიონის ყუბის რაიონში. 2009 წლის აღწერის მონაცემებით სოფელში ცხოვრობს 913 კაცი.

## რესურსები ინტერნეტში 
* Azərbaycan Respublikası Quba Rayon İcra Hakimiyyəti
*
## სქოლიო 
კატეგორია:ყუბის რაიონის სოფლები
სპრენტ დაბვიდო

**სპრენტ არუმოგო დაბვიდო** (დ. 16 სექტემბერი, 1972 — გ. 8 მაისი, 2019) — ნაურუელი პოლიტიკოსი. ნაურუს პრეზიდენტი 2011 წლის ნოემბრიდან 2013 წლის ივნისამდე. იყო ნაურუს პარლამენტის წევრი 2004-2019 წლებში. გარდაიცვალა სიმსივნით, 46 წლის ასაკში. 

## სქოლიო
კატეგორია:დაბადებული 16 სექტემბერი
კატეგორია:დაბადებული 1972
კატეგორია:გარდაცვლილი 8 მაისი
კატეგორია:გარდაცვლილი 2019
კატეგორია:ნაურუს პრეზიდენტები
ხუაიპეი

**ხუაიპეი** () — საოლქო ქალაქი ჩინეთში. მდებარეობს ანხუეის პროვიცნციაში. მოსახლეობა 

## ჰავა 
## რესურსები ინტერნეტში 
* მთავრობის საიტი 

## სქოლიო 
კატეგორია:ანხოის ქალაქები
დიმიტრი ბატონიშვილი (ალექსანდრე I-ის შვილი)

**დიმიტრი ბატონიშვილი** (გ. 1452) — XV საუკუნის სახელმწიფო მოღვაწე, ალექსანდრე I დიდის (1412–1442 წწ.) ძე. 

დიმიტრი გარკვეული პერიოდი ქართლის გაღმა მხარეში (სათარხნო, საჯავახიანო, საციციანო) „მეფის“ ტიტულით მოღვაწეობდა. ქართლის ამ ნაწილში მართვის უფლებამოსილება დიმიტრი ბატონიშვილმა მამის სიცოცხლეშივე მოიპოვა. ალექსანდრე I დიდის გარდაცვალების შემდეგ მისმა ძმამ, საქართველოს მეფე ვახტანგ IV-მ (1442–1446 წწ.), ცნო არსებული ვითარება. დიმიტრის ბატონიშვილობა „პროვინციის მეფობაში" გადაიზარდა. 1433 ალექსანდრე I-მა დიმიტრი „დიდი ძღუენით" წარგზავნა შემოსული დამპყრობლის „შარუხის“ (შაჰრუხის) კარზე მშვიდობის დამყარების მიზნით ზავის დასადებად. დიმიტრიმ ეს მისია წარმატებით შეასრულა. არაერთ ისტორიულ დოკუმენტში იგი „მეფედ“ არის მოხსენიებული ან თავად ამტკიცებს დოკუმენტებს ამ ტიტულით. ასევე იხსენიება გარდაცვალების შემდეგაც. კათოლიკოს ნიკოლოზ ამილახვრის (XVII ს.) გუჯარით ალექსანდრე I-ის ვაჟს, გიორგი VIII-ს „წყალს-იქითი მამული დიდი ნაქონი დიმიტრი ბაგრატიონისა“ – სამთავისის ეკლესიისათვის შეუწირავს.

## ლიტერატურა
*ვახუშტი ბატონიშვილი, აღწერა სამეფოსა საქართველოსა, წგ.: ქართლის ცხოვრება, ს. ყაუხჩიშვილის გამოც., ტ. 4, თბ., 1973
**ნინიძე დ.,* „პროვინციის მეფეები" XIV–XV საუკუნეების საქართველოში, თბ., 1995

კატეგორია:გარდაცვლილი 1452
კატეგორია:საქართველოს სამეფოს ბაგრატიონები
კატეგორია:XV საუკუნის ქართველები
ვიშნევოგორსკი

**ვიშნევოგორსკი** () — დაბა რუსეთში, ჩელიაბინსკის ოლქში. მდებარეობს სუნგულის ტბასთან, რკინიგზის სადგურ მაუკიდან (სვერდლოვსკ – ჩელიაბინსკის ხაზი) 20 კმ-ით ჩრდილო-აღმოსავლეთით. 4032 მცხოვრები (2020). განვითარებულია სამთო-მოპოვებითი მრეწველობა (კერამიკული და სამშენებლო საწარმოთა ნედლეული).

## სქოლიო 
კატეგორია:ჩელიაბინსკის ოლქის დაბები
ბათუმის სამეცნიერო-კვლევითი ინსტიტუტი

**ბათუმის სამეცნიერო-კვლევითი ინსტიტუტი** — სამეცნიერო კვლევითი ინსტიტუტი საქართველოში, ბათუმში. დაარსდა 1958 წელს, როგორც საქართველოს მეცნიერებათა ეროვნული აკადემიის ერთ-ერთი ინსტიტუტი. 1960-1964 წლებში გამოვიდა ინსტიტუტის შრომების 3 ტომი. 1963-1972 წლებში გამოვიდა თემატური სერიული კრებულები აჭარის მრეწველობის, სოფლის მეურნეობის და ეკონომიკის საკითხებზე, სამხრეთ-დასავლეთ საქართველოს კულტურის და ყოფის საკითხებზე, ისტორიულ ძეგლებზე, აჭარულლი ხალხური პოეზიის და ზეპირსიტყვიერების საკითხებზე. ამჟამად ინსტიტუტი ატარებს ნიკო ბერძენიშვილის სახელს და შედის ბათუმის სახელმწიფო უნივერსიტეტის შემადგენლობაში.

## ლიტერატურა
კატეგორია:საქართველოს სამეცნიერო-კვლევითი ინსტიტუტები
კატეგორია:ბათუმი
ბათუმის სახელმწიფო დრამატული თეატრი

**ილია ჭავჭავაძის სახელობის ბათუმის სახელმწიფო დრამატული თეატრი** — სახელმწიფო თეატრი საქართველოში, ბათუმში. გაიხსნა 1937 წლის 18 მარტს. პირველი დასის წევრები იყვნენ რუსთაველის თეატრის სტუდიის აჭარელი კურსამთავრებულები, პირველი სამხატვრო ხელმძღვანელი იყო ა. ჩხარტიშვილი. სხვადასხვა დროს ბათუმის თაეტრში მოღვაწეობდნენ რეჟისორები ვ. ყუშიტაშვილი, ვახტანგ ტაბლიაშვილი, შ. მესხი, გ. ღვინიაშვილი, გ. ჟორდანია; მსახიობები: ნ. თეთრაძე, ი. კობალაძე, ა. მგელაძე, მ. ხინიკაძე, ლ. აფხაზავა, გ. ახვლედიანი, შ. გეჯაძე, გ. გოგიბერიძე, თ. სულხანიშვილი, გ. იმნაიშვილი, მ. შერვაშიძე, ი. ცანავა, ნ. წერეთელი.

თეატრის შენობა აშენდა 1952 წელს არქიტექტორ ლ. ტეპლიცკის პროექტით.

## ლიტერატურა
*აჭარის ასსრ ლიტერატურისა დახელოვნების დეკადა თბილისში, ბათუმი, 1957
**გერსამია ს*. ბათუმის თეატრი 70 წლის მანძილზე, ბათუმი, 1949

კატეგორია:ბათუმის თეატრები
გიგანტური ლეუკოპაქსილუსი

**გიგანტური ლეუკოპაქსილუსი** () — ლეუკოპაქსილუსის გვარის სოკო ტრიქოლომასებრთა ოჯახისა.

პირობითად საჭმელი სოკოა. ფართოდაა გავრცელებული ჩრდილოეთ ამერიკასა და ევროპაში. იზრდება ზაფხულ-შემოდგომით.

სოკო პირველად აღწერა ინგლისელმა ბოტანიკოსმა და მიკოლოგმა ჯეიმზ საუერბიმ 1809 წელს როგორც *Agaricus giganteus*. მიმდინარე ბინომიალური სახელწოდება მისცა გერმანელმა მიკოლოგმა როლფ ზინგერმა 1939 წელს.

**სამეცნიერო სინონიმები**:
* 
* 
* 
* 
* 

## აღწერა 
ქუდი — დიდი ზომის, მისი დიამეტრი 30-50 სმ-მდე აღწევს (იშვიათად 70 სმ). თავდაპირველად ბრტყლად ამოზნექილი, შემდგომში ჩაჭყლეტილი და ღრმად ძაბრისებრი. ასაკთან ერთად შესაძლოა დაიფაროს მოყავისფრო ლაქებითა და ნაპრალებით. კიდეები ზოლიან-ტალღოვანია და შებუსვილი. ზედაპირი თავიდან გლუვი, კრემისფერ-თეთრი შეფერილობის, ცენტრში როგორც წესი მოწაბლისფრო.

რბილობი — თეთრი ფერის, მკვრივი, ფქვილის სუნითა და სასიამოვნო გემოთი.

ჰიმენოფორი — ფირფიტებიანი, ფირფიტები ვიწრო, ხშირი, ფეხთან შეზრდილი ან ოდნავ დაღმავალია, მოთეთრო ან ღია ჩალისფერი.

ფეხის სიგრძე — 4-7, სიგანე — 2,5—3,5 სმ, ცილინდრული ან სუსტადაა შევწიროებული ბულბისებრი ძირისკენ, ქუდისფერია.

სპორების ფხვნილი — თეთრი. სპორები 6-8×3-4 მკმ, ელიფსისებრი, გლუვი, ხორკლიანი ზედაპირით.

## გამოყენება 
მიუხედავად იმისა, რომ ერთი წყარო მას პირობითად საჭმელ სოკოდ მიიჩნევს,

გიგანტური ლეუკოპაქსილუსი შეიცავს ბიოაქტიურ ნაერთ კლიტოცინს, რომელსაც გააჩნია ანტიბიოტიკური მოქმედება ადამიანისთვის საშიში რიგი ბაქტერიების წინააღმდეგ, ისეთების როგორებიცაა *Bacillus cereus*და *Bacillus subtilis*.
უფრო ადრეული კვლევების თანახმად (1945) ანტიბიოტიკური მოქმედება აქვს ბაქტერიების — *Mycobacterium tuberculosis*, *Salmonella typhi* და *Brucea abortus* წინააღმდეგ.

## ეკოლოგია და გავრცელება 
საპროტროფია, იზრდება ველობებზე, გზის პირებსა და საძოვრებზე. ხშირად ქმნის „ქაჯის წრეს“.

კოსმოპოლიტია. ფართოდაა გავრცელებული ჩრდილოეთ ნახევარსფეროს ზომიერ სარტყლებში — ჩრდილოეთ ამერიკასა და ევროპაში. დევიდ არორაზე დაყრდნობით, ჩრდილოეთ ამერიკაში სახეობა ყველაზე მეტად გავრცელებულია წყნარი ოკეანის ჩრდილო-დასავლეთსა და კლდოვან მთებში.

**სეზონი** — ზაფხულიდან შემოდგომამდე.

## გალერეა

ფაილი:Leucopaxillus giganteus - andrey zharkikh.jpg
ფაილი:Aspropaxillus giganteus 844350.jpg
ფაილი:Aspropaxillus giganteus 844351.jpg
ფაილი:GT Giant Funnel Leucopaxillus giganteus.jpg
ფაილი:Riesen-Krempentrichterling am Geschwister-Scholl-Weg Ruhland, "Heldenhain" unweit Neugrabenweg 02.jpg
ფაილი:Riesen-Krempentrichterling am Geschwister-Scholl-Weg Ruhland, "Heldenhain" unweit Neugrabenweg 01.jpg
ფაილი:Leucopaxillus giganteus 72289.jpg
ფაილი:Leucopaxillus giganteus 20070817wb.JPG

## ლიტერატურა 
* 

## რესურსები ინტერნეტში
*
*

## სქოლიო 
კატეგორია:საჭმელი სოკოები
კატეგორია:ლეუკოპაქსილუსი
იერგუჯი (მრავალმნიშვნელოვანი)

**იერგუჯი** შეიძლება აღნიშნავდეს:

*იერგუჯი — სოფელი აზერბაიჯანში, ყუბის რაიონში
*იერგუჯი  — სოფელი აზერბაიჯანში, ხაჩმაზის  რაიონში
იუხარი-დიგაჰი

**იერგუჯი** () — სოფელი აზერბაიჯანში ყუბა-ხაჩმაზის რეგიონის ყუბის რაიონში.  

## რესურსები ინტერნეტში 
* Azərbaycan Respublikası Quba Rayon İcra Hakimiyyəti
*
 

კატეგორია:ყუბის რაიონის სოფლები
ბათუმის საზღვაო ნავსადგური

**ბათუმის საზღვაო ნავსადგური** — საქართველოს უდიდესი საზღვაო ნავსადგური. მდებარეობს ქალაქ ბათუმში, შავი ზღვის სამხრეთ-აღმოსავლეთ სანაპიროზე. მის ტვირთბრუნვაში წამყვანი ადგილი უჭირავს ნავთობს.

## ისტორია
XIX საუკუნის 80-იან წლებამდე ბათუმში შედიოდა მხოლოდ მცირე წყალწყვის გემები და მისი ტვირთბუნვა უმნიშვნელო იყო. 1878 წელს ბათუმის რუსეთის იმპერიის მიერ დაპყრობის შემდეგ ქალაქი განვითარდა. 1883 წელს ბათუმის ნავსადგურიდან გავიდა 3,3 მილიონი ფუთი ნავთობი. ახალი ნავსადგური აშენდა 1884-89 წლებში. ადმირალ გრევეს პროექტით ნავსადგური მდინარე ყოროლისწყალზე უნდა აშენებულიყო, მაგრამ თანხების ნაკლებობის გამო ის პროექტი არ მიიღეს. ამას ხელი შეუწყო 1883 წელს ბათუმში რკინიგზის გაყვანამ, 1893 წელს ტანკერების და მშრალი ტვირთის გემების ნავმისადგომის აშენებამ, 1907 წელს ბაქო-ბათუმის ნავთობსადენის გაყვანამ. 1913 წელს ბათუმის ნავსადგურიდან გატანილ იქნა 93 მილიონ ფუთ ნავთობზე მეტი.

საბჭოთა პერიოდში დაიდგა მაღალმწარმოებლური გადამტვირთავი მოწყობილობა, გაფართოვდა ნავმისადგომი, გაიზრდა მისადგომის სიღრმე, აშენდა საზღვაო ვაგზალი. საბჭოთა პერიოდში ნავსადგური დაკავშირებული იყო 90-მდე ქვეყანასთან.

## ლიტერატურა
## სქოლიო
კატეგორია:ბათუმის ეკონომიკა
კატეგორია:საქართველოს პორტები
ბათუმის მუშათა თეატრი

**ბათუმის მუშათა თეატრი** — 1901-1912 წლებში არსებული მუშათა თეატრი რუსეთის იმპერაში, ქალაქ ბათუმში.

მუშთა თეატრი დაარსდა 1901 წელს როტშილდის ქარხანაში და უფასოდ დგამდა წარმოდგენებს მუშებისთვის. თავდაპირველად წრეში იყვნენ მხოლოდ მუშები, წრის თავდაპირველი ხელმძღვანელი იყო დავით კლდიაშვილი.  1904 წლიდან წრეს შეუერთდნენ პროფესიონალები. სხვადასხვა დროს მათ რეჟისორებად მიწვეული ჰყავდათ ალექსანდრე წუწუნავა, შალვა დადიანი, ალექსანდრე ჟორჟოლიანი. რსდმპ-ის ბათუმის კომიტეტის ხელშეწყობით წრე დგამდა ფასიან წარმოდგენებს „რკინის თეატრში“, ხოლო შემოსავალი შეჰქონდა პარტიის ფონდში. რეპერტუარშ ჰქონდათ ილია ჭავჭავაძის, ავქსენტი ცაგარელის, ალექსანდრე ყაზბეგის, დავით კლდიაშვილის, ივანე გომართელის, ი. გედევანიშვილის, გ. ჩირიკოვის, ჰენრიკ იბსენის ნაწარმოებები.

## ლიტერატურა
კატეგორია:ბათუმის თეატრები
კატეგორია:რუსეთის იმპერიის ორგანიზაციები
ბათუმის მუშათა გაფიცვა

**ბათუმის მუშათა გაფიცვა** — ბათუმის მუშათა საპროტესტო გამოსვლა რუსეთის იმპერიაში 1902 წლის თებერვალსა და მარტში. 

მუშათა პროტესტის მიზეზები იყო მძმე ეკონომიკური მდგომარეობა და პოლიტიკური უუფლებობა, მკაცრი ექსპლუატაცია, სამუშაო დღის ხანგრძლივობა, ჯარიმები და ფიზიკური შეურაცხყოფა. გაფიცვა დაიწყო 1902 წლის იანვარში მანთაშევბის ქარხანაში რსდმპ-ის ბათუმის კომიტეტის ორგანიზებით. ბათუმის კომიტეტის ხელმძღვანელები იყვნენ ნოე ხომერიკი, ნოე რამიშვილი, ბენიამინ ჩხიკვიშვილი, ისიდორე რამიშვილი, გიორგი ცინცაძე და სხვები. პირველი გაფიცვა წარმატებით დასრულდა. ქარხნის ადმინისტრაციამ დააკმაყოფილა საგაფიცვო კომიტეტის მოთხოვნები. 

იმავე წლის 27 თებერვალს დაიწყო მეორე გაფიცვა როტშილდის ქარხანაში, რისი მიზეზიც იყო 389 მუშის დათხოვნა. ქარხნის ადმინისტრაციამ პოლიციას მიმართა დახმარებისთვის. ბათუმში ჩავიდა ქუთაისის გუბერნატორი ალექსანდრე სმაგინი. სმაგინის შეხვედრა გაფიცულებთან უშედეგოდ დასრულდა. გაფიცვამ ბიძგი მისცა სხვა საწარმოების მუშებს გაფიცვისთვის. 5 მარტს გაფიცვა გამოაცხადეს სიდერდისის ქარხნის მუშებმა. მათ ადმინისტრაციას წარუდგინეს 120 მუშის მიერ ხელმოწერილი განცხადება. 7 მარტს პოლიციამ დააპატიმრა როტშილდისა და სიდერდისის ქარხნების 40 მუშა. იმავე დღეს გაფიცვა დაიწყეს ხაჩატურიანის ქარხნის მუშებმა.

8 მარტს რსდმპ ბათუმის კომიტეტის ხელმძღვანელობით მოეწყო მასობრივი დემონსტრაცია, რომელშიც 800-მდე მუშა მონაწილეობდა. დემონსტრანტები შეიკრიბნენ პოლიციის სამმართველოსთან და მოითხოვეს დაპატიმრებული მუშების გათავისუფლება. საპასუხოდ პოლიციამ 300-მდე მუშა დააპატიმრა და საეტაპო ყაზარმებში მოათავსა. 9 მარტს კვლავ გაიმართა დემონსტრაცია, რომელში 6 ათასამდე მუშამ მიიღო მონაწილეობა. დემონსტრანტების წინააღმდეგ გამოყვანილ იქნა ჯარი, მოკლეს 15, დაჭრეს 50 და დააპატიმრეს 500-მდე მონაწილე. 21 ორგანიზატორი მიეცა სისხლის სამართლებრივ პასუხისგებაში. რსდმპ-ის ბათუმის კომიტეტმა დაიქირავა საუკეთესო ადვოკატები და მოახერხა მიეღწია მუშათა გამართლებისთვის. 

გამართლების მიუხედავად, მუშებმა დაკარგეს სამსახური და იძულებულნი გახდნენ დაბრუნებოდნენ საკუთარ მშობლიურ სოფლებს გურიაში, სამეგრელოსა და იმერეთში და იქ გააგრძელეს რევოლუციური საქმიანობა. ამ საქმიანობის გადატანამ სოფლებში გააძლიერა გლეხთა მოძრაობები. ბათუმის მუშათა უმრავლესობა შედგებოდა ოზურგეთის მაზრის მცირემიწიან და უმიწაწყლო გლეხებისაგან. მათმა გასახლებამ ქალაქიდან გააძლიერა გლეხთა მოძრაობა გურიაში 1902 წლიდან რაც 1905 წლის რევოლუციის დროს გურიის რესპუბლიკის გამოცხადებაში გადაიზარდა.

## ლიტერატურა
*საქართველოს კომუნისტური პარტიის ისტორიის ნარკვევები, თბილისი, 1971

## სქოლიო
კატეგორია:საპროტესტო გამოსვლები საქართველოში
კატეგორია:აჯანყებები რუსეთის იმპერიის წინააღმდეგ
კატეგორია:ბათუმი
კატეგორია:1902
ნოვონიკოლაევკა

**ნოვონიკოლაევკა** შეიძლება აღნიშნავდეს:

*ნოვონიკოლაევკა —   სოფელი რუსეთის ფედერაციაში, ბაშკირეთის რესპუბლიკის სტერლითამაქის რაიონში
*ნოვონიკოლაევკა  —  სოფელი რუსეთის ფედერაციაში, ბაშკირეთის რესპუბლიკის, იშიმბაის რაიონში
*ნოვონიკოლაევკა  —  რაიონი უკრაინაში, ზაპორიჟიის ოლქში
ყარხუნი (ყუბის რაიონი)

**ყარხუნი** () — სოფელი აზერბაიჯანში ყუბა-ხაჩმაზის რეგიონის ყუბის რაიონში.  2009 წლის აღწერის მონაცემებით სოფელში ცხოვრობს   586 კაცი.  
## რესურსები ინტერნეტში
*Azərbaycan Respublikası Quba Rayon İcra Hakimiyyəti
*
## სქოლიო 
კატეგორია:ყუბის რაიონის სოფლები
პროგრესი და თავისუფლება

**პროგრესი და თავისუფლება** — პოლიტიკური პარტია საქართველოში, რომელიც 2020 წელს დააფუძნეს კახა ოქრიაშვილმა და ცეზარ ჩოჩელმა.

2020 წლის სექტემბერში პარტია შეუერთდა კოალიციას „ძალა ერთობაშია“. კოალიციამ პარტიის ორივე დამფუძნებელი დაასახელა მაჟორიტარობის კანდიდატად. კახა ოქრიაშვილმა #14 მაჟორიტარულ ოლქში მიიღო 23 666 ხმა (39,55%) და დაიკავა მეორე ადგილი. ცეზარ ჩოჩელი წარდგენილი იყო #11 მაჟორიტარულ ოლქში, სადაც მან 17 134 ხმა (33,78%) მიიღო და გავიდა მეორე ტურში, მაგრამ უარი თქვა მონაწილეობის მიღებაზე, მიუხედავად ამისა მისი გვარი დატანილი იყო საარჩევნო ბიულეტენზე და მეორე ტურში მიიღო 2076 (7,47%) ხმა. კახა ოქრიაშვილმა და ცეზარ ჩოჩელმა პარლამენტში პარტიული სიით შესვლაზე უარი განაცხადეს (მთლიანად ოპოზიციასთან ერთად, გაყალბებული არჩევნების მოტივით). ოფიციალურად 2020 წლიდან არიან საქართველოს მე-10 მოწვევის პარლამენტის წევრები პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“.
## შედეგები არჩევნებში
### საპარლამენტო 
### ადგილობრივი 
## სქოლიო
კატეგორია:პოლიტიკური პარტიები ანბანის მიხედვით
კატეგორია:საქართველოს პოლიტიკური პარტიები
კატეგორია:2020 წელს დაარსებული პოლიტიკური პარტიები
ბენჟამენ პავარი

**ბენჟამენ პავარი** (დ. 28 მარტი, 1996) — ფრანგი ფეხბურთელი. მილანის „ინტერისა“ და საფრანგეთის ეროვნული საფეხბურთო ნაკრების მარჯვენა მცველი. 2018 წელს საფრანგეთის ნაკრებთან ერთად გახდა მსოფლიო ჩემპიონი. 2018 წელს მიიღო საპატიო ლეგიონის ორდენი.

## ტიტულები
### საკლუბო
 **შტუტგარტი** (1): 

* 2. ბუნდესლიგა (1): 2016-17

 **ბაიერნი** (10):
* **გერმანიის ბუნდესლიგა** (4): 2019–20, 2020–21, 2021-22, 2022-23
* **გერმანიის თასი** (1): 2019–20
* **გერმანიის სუპერთასი** (2): 2020, 2021
* **უეფა-ს ჩემპიონთა ლიგა** (1): 2019–20
* **უეფა-ს სუპერთასი** (1): 2020
* **ფიფა-ს მსოფლიო საკლუბო ჩემპიონატი** (1): 2020

 **ინტერი** (2):

* სერია A (1): 2023-24
* იტალიის სუპერთასი (1): 2023
* უეფა-ს ჩემპიონთა ლიგის *ფინალისტი*: 2024-25

### სანაკრებო
 **საფრანგეთი**: 
* **მსოფლიო ჩემპიონატი** (1): 2018; *ფინალისტი*: 2022
* უეფა-ს ერთა ლიგა (1): 2020-21; *მესამე ადგილი*: 2024-25

## რესურსები ინტერნეტში
* 

კატეგორია:ლილის ფეხბურთელები
კატეგორია:შტუტგარტის ფეხბურთელები
კატეგორია:მიუნხენის ბაიერნის ფეხბურთელები
კატეგორია:ფრანგი ფეხბურთელები
კატეგორია:დაბადებული 28 მარტი
კატეგორია:დაბადებული 1996
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:მსოფლიო ჩემპიონები ფეხბურთში
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:ლიგა 1-ის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
წითური კოლიბია

**წითური კოლიბია** () — როდოკოლიბიას გვარის სოკო Marasmiaceae-ის ოჯახისა.

საჭმელი სოკოა. გამოიყენება მხოლოდ ქუდი, ახალი და დამწნილებული. ფართოდაა გავრცელებული ევროპასა და ჩრდილოეთ ამერიკაში.

სოკო პირველად აღწერა ფრანგმა მიკოლოგმა ბიერ ბულიარმა 1792 წელს როგორც *Agaricus butyraceus*. მიმდინარე ბინიმინალური სახელწოდება მიანიჭა ჯოან უილიამ ლენოქსმა 1979 წელს.

**სამეცნიერო სინონიმები**:
* 
* 
* 
* 
* 
* 
* 
* *Collybia butyracea* f. *asema* (Fr.) Singer (1949)
* *Collybia butyracea* var. *asema* (Fr.) Cetto (1987)

## აღწერა
ქუდის დიამეტრი — 2-12 სმ, ჰიგროფანული, ნორჩობაში  ამოზნექილი, შემდგომში ფართოდ ამოზნექილი, ბრტყელი და ჩაჭყლეტილი ფორმის, ზოგჯერ ცენტრში ახასიათებს მცირე ზომის ბორცვაკი. გლუვია, ნესტიან ამინდში ზეთოვანი, ყავისფერი ან მოწითალო-ყავისფერი, შემდგომში ღია ყავისფერი ზედაპირით.

რბილობი — თეთრი ფერის, რბილი, წყალწყალა, განსაკუთრებული გემოსა და სუნის გარეშე.

ჰიმენოფორი — ფირფიტოვანნი, ფირფიტები შეზრდილი ან თითქმის თავისუფალი, თეთრი ფერის, ასაკთან ერთად სუსტად ვარდისფერდება. 

ფეხის სიგრძე — 2-10 სმ, სიგანე — 0,4-1 სმ, მეტ-ნაკლებად სწორი, უხეში ჯაგრით დაფარული, ხრტილოვანია.

სპორების ფხვნილი — კრემისფერი, მოყვითალო ან მოვარდისფრო, სპორები — 6-8×3-3,5 მკმ, ელიფსისებრი, გლუვი.

## გავრცელება და ეკოლოგია 
საპროტროფია. ფართოდაა გავრცელებული ევროპასა და ჩრდილოეთ ამერიკაში. ასევე დაფიქსირებულია არგენტინასა და იაპონიაში. იზრდება წიწვიან და ფოთლოვან ტყეებში., უპირატესობას ანიჭებს მჟავე ნიადაგს.

**სეზონი** — ზაფხულიდან შემოდგომამდე.

## კვებითი ღირებულება
საჭმელი სოკოა. როგორც წესი გამოიყენება მხოლოდ ქუდი, ახალი და დამწნილებული. აგრეთვე ხმარობენ სოკოსგან მომზადებულ შერეულ კერძებში. ახასიათებს ფქვილის გემო, ამიტომაც ნაკლებ დაფასებულია სოკოს მოყვარულთა შორის.

## გალერეა

Image:Collybia butyracea double.jpeg|
Image:Rhodocollybia butyracea051207.jpg|
Image:Rhodocollybia.butyracea4.-.lindsey.jpg|
Image:Rhodocollybia.butyracea2.-.lindsey.jpg|
Image:Rhodocollybia.butyracea.-.lindsey.jpg|
Image:Rhodocollybia butyracea RF.jpg|

## რესურსები ინტერნეტში
*
*

## სქოლიო
კატეგორია:საჭმელი სოკოები
კატეგორია:როდოკოლიბია
ტაბორიტები

**ტაბორიტები** — რევოლუციური ანტიფეოდალური ფრთის წარმომადგენლები ჰუსიტურ მოძრაობაში. ტაბორიტებს მიეკუთვნებოდნენ გლეხები, ქალაქის ღარიბი მოსახლეობა, დაბალი სამღვდელოება, ხელოსნები, წვრილი თავადაზნაურობა. მათ იდეოლოგიიას წარმოადგენდა ქილიაზმი. ტაბორიტების გამაგრებული პუნქტი იყო ქალაქი ტაბორი. 1421 წელს ტაბორიტები გაუსწორდნენ მათი მემარცხენე ფრთის, პიკარიტების წინამძღოლებს. ტაბორიტებმა შექმნეს საველე ჯარი, რომელიც იან ჟიჟკას წესდების ხელმძღვანელობდა, გამოიმუშავეს იმ დროისთვის მოწინავე სამხედრო ტაქტიკა. ტაბორიტებმა დაამარცხეს მათ წინააღმდეგ მიმართული ხუთი ჯვაროსნული ლაშქრობა. ტაბორიტებს და მებარძიმეებს შორის აშკარა წინააღმდეგობამ გამოიწვია მათ შორის ომი. 1423 და 1424 წლებში მებარძიმეები დამარცხდნენ. 1434 წელს ტაბორიტები დამარცხდნენ მებარძმეების და ფეოდალ კათოლიკეთა გაერთიანებულ ძალებთან ლიპანისთან ბრძოლაში. ტაბორიტების ცალკეული რაზმები იბრძოდნენ 1437 წლამდე, მათი სიმაგრის, სიონის დაცემამდე.

## იხილეთ აგრეთვე
*ჰუსიტური ომები

## ლიტერატურა
კატეგორია:ჰუსიტური ომები
კატეგორია:ჩეხეთის ისტორია
ტაგანროგის ყურე

**ტაგანროგის ყურე** — უდიდესი ყურე აზოვის ზღვის ჩრდილო-აღმოსავლეთ ნაწილში. ზღვიდან გამოყოფილია ცელებით. სიგრძე დაახლოებით 140 კმ, სიგანე შესასვლელთან 31 კმ, საშუალო სიღრმე 5 მ. ნაპირები უმთავრესად მაღალია, ზოგან ფლატოვანი, ბევრია ქვიშიანი ცელა. ყურეში მდებარეობს ქვიშის კუნძულები. ყურეში ჩადის მდინარეები დონი, კალმიუსი, მიუსი, ეა. იყინება დეკემბერში, ყინულძვრაა მარტში. დიდი ნავსადგურებია მარიუპოლი და ტაგანროგი.

## ლიტერატურა
კატეგორია:რუსეთის ყურეები
კატეგორია:ატლანტის ოკეანის ყურეები
ნიკოლოზ ტაგანცევი

**ნიკოლოზ ტაგანცევი** (დ. 19 თებერვალი, 1843, პენზა — გ. 1923) — რუსი იურისტი, კრიმინალისტი, სისხლის სამართლის კლასიკური სკოლის წარმომადგენელი.

## ბიოგრაფია
1867-1882 წლებში ასწავლიდა სანქტ-პეტერბურგის უნივერსიტეტში. 1881 წლიდან მუშაობდა რუსეთის იმპერიის იუსტიციის სამინისტროში, შემდეგ იყო სისხლის სამართლის საკასაციო დეპარტამენტის თავმჯდომარე, 1887 წლიდან სენატორი. 1903 წელს შეადგინა სისხლის სამართლის სჯულდების პროექტი. 1906 წლიდან იყო სახელმწიფო საბჭოს წევრი. 1915-1917 წლებში იყო რუს კრიმინალისტთა ჯგუფის საპატიო თავმჯდომარე. მონაწილეობდა მთელი რიგი საკანონმდებლო აქტების შემუშავებასა და მიღებაში. იყო ლიბერალი, გამოდიოდა სიკვდილით დასჯის წინააღმდეგ. ყურადღებას უთმობდა ბავშვთა დანაშაულთან ბრძოლას.

## ლიტერატურა 
კატეგორია:რუსი იურისტები
კატეგორია:კლასიკური ლიბერალები
კატეგორია:რუსეთის იმპერიის სახელმწიფო მოღვაწეები
კატეგორია:დაბადებული 1843
კატეგორია:დაბადებული 19 თებერვალი
კატეგორია:გარდაცვლილი 1923
კატეგორია:სანქტ-პეტერბურგში გარდაცვლილები
ალი ტაგი-ზადე

**ალი ტაგი-ზადე** (დ. 1889, ტფილისი — გ. 1966, ბაქო) — აზერბაიჯანელი რევოლუციონერი, საბჭოთა პარტიული და სახელმწიფო მოღვაწე.

## ბიოგრაფია
1903 წელს მონაწილეობდა თბილისის მუშათა გამოსვლებში. 1906 წლიდან იყო რსდმპ-ის წევრი. მონაწილეობდა ორგანიზაცია ჰუმეთის ჩამოყალიბებაში. 1908 წელს დააპატიმრეს. 1918-1920 წლებში ორჯერ იყო დაპატიმრებული საქართველოს დემოკრატიულ რესპუბლიკაში სახელმწიფოს წინააღმდეგ ჩადენილი დანაშაულების გამო. საქართველოს საბჭოთა ოკუპაციის შემდეგ მუშაობდა საქართველოს კომპარტის თბილისის რაიკომის მესამე მდივნად, ბორჩალოს მაზრის კომიტეტის მდივნად, იყო სომხეთის სსრ-ის სოციალური უზრუნველყოფის სახეალხო კომისარი, აზერბაიჯანის სსრ-ის უმაღლესი საბჭოს თავმჯდომარე.

## ლიტერატურა 
კატეგორია:აზერბაიჯანელი რევოლუციონერები
კატეგორია:რსდმპ-ის წევრები
კატეგორია:საბჭოთა კავშირის კომუნისტური პარტიის წევრები
კატეგორია:დაბადებული 1889
კატეგორია:თბილისში დაბადებულები
კატეგორია:გარდაცვლილი 1966
ტაზი

**ტაზი** — მდინარე რუსეთში, იამალ-ნენთა ავტონომიური ოკრუგში. სიგრძე 1401 კმ, აუზის ფართობი 150 ათასი კმ². სათავე აქვს ციმბირის უვალებში, მიედინება დასავლეთ ცმბირის ვაკის ჩრდილო-აღმოსავლეთ ჭაობიან ადგილებში, ჩადის კარის ზღვის ტაზის უბეში. საზრდოობს თოვლის და გრუნტის წყლით. იყინება ოქტომბერში, ყინულძღვრაა მაისის ბოლოს და ინვნისის დასაწყისში. სანაოსნოა ქვემოთში.

## ლიტერატურა
კატეგორია:ტიუმენის ოლქის მდინარეები
ტაბორა

**ტაბორა** () — ქალაქი ტანზანიაში, ტაბორის ოლქის ადმინისტრაციული ცენტრი. არის სარკინიგზო კვანძი. არის მეთამბაქოეობის სასოფლო-სამეურნეო რაიონის სავაჭრო-გადამამუშავებელი ცენტრი.

## რესურსები ინტერნეტში 
კატეგორია:ტანზანიის ქალაქები